wickkiey/tamil-wikipedia-chunked huggingface dataset:
# வி. எஸ். சுப்ரமணிய ஐயர்

## ஆரம்பகால வாழ்க்கை மற்றும் தொழில்

சுப்ரமண்ய ஐயர் 1877 அக்டோபர் 21 அன்று எஸ். வைத்யநாத ஐயருக்கு பிறந்தார். புனித சூசையப்பர் கல்லூரியில் படித்த இவர் திருவிதாங்கூரில் வழக்கறிஞராக பயிற்சியை ஆரம்பித்தார். 1929 இல் திவானாக நியமிக்கப்படுவதற்கு முன்பு திருவிதாங்கூர் உயர்நீதிமன்றத்தின் தலைமை நீதிபதியாக பணியாற்றினார்.
# வி. எஸ். சுப்ரமணிய ஐயர்

## திருவிதாங்கூரின் திவான்

சுப்ரமண்ய ஐயர் 1929 ஆம் ஆண்டில் திருவிதாங்கூரின் திவானாக நியமிக்கப்பட்டார். முகம்மது ஹபிபுல்லாவுக்குப் பின் 1932 வரை இவர் திவானாக பணியாற்றினார்.  
1930 ஆம் ஆண்டில், வெங்கட்ராம ஐயர் திருவிதாங்கூர் தேவசுவம் ஆணையராக நியமிக்கப்பட்டார். 1931 ஆம் ஆண்டில், சுப்ரமண்ய ஐயர் திருவிதாங்கூரில் மோதிலால் நேருவின் மரணத்தைத் தொடர்ந்து ஏற்பட்ட ஒரு மாணவர் போராட்டத்தை சமாளிக்க வேண்டியிருந்தது.
# வி. எஸ். சுப்ரமணிய ஐயர்

## பிற்கால வாழ்வு

திவானாக ஓய்வு பெற்றதை அடுத்து சுப்ரமண்ய ஐயர் பொது வாழ்க்கையில் தீவிரமாக இருந்தார். 1932 நவம்பர் 25, அன்று, மகாராஜாவின் ஆலோசகரான சர் சே. ப. இராமசுவாமி, கோயில் நுழைவு ஆணையை அறிமுகப்படுத்துவதற்கு முன்பு பொதுமக்களின் கருத்தை அறியும் குழுவின் தலைவராக இவரை நியமித்தார். குழுவின் மற்ற உறுப்பினர்கள் உள்ளூர் எஸ். பரமேசுவர அய்யர், மகாதேவ ஐயர் மற்றும் நம்பி நீலகண்ட சர்மா ஆகியோர். இக்குழு கோவில் நுழைவுக்கு ஆதரவானவர்களை நேர்காணல் செய்தது. மேலும், கோவில் நுழைவதை தீவிரமாக ஊக்கப்படுத்தும் அறிக்கையை சமர்ப்பித்தது. இருப்பினும், சர் சே.ப. இராமசாமி ஐயர் அறிக்கையை புறக்கணித்து, வேறொரு முக்கிய சட்டத்தை அறிமுகப்படுத்தினார்.  
1934 இல், சுப்ரமண்ய ஐயர் கேரள இந்துக் சங்கத்தின் தலைவரானார். 1941 இல் இரவீந்திரநாத் தாகூர் இறந்தவுடன், சுப்ரமண்ய ஐயரைத் தலைவராகக் கொண்டு கேரள தாகூர் அகாதமி உருவாக்கப்பட்டது.
# தாமசு ஆசுட்டின் (இந்திய நிர்வாகி)

**சர் தாமசு ஆசுட்டின் (Sir Thomas Austin)** (1887 சூலை 20 -1976) இவர் இந்திய ஆட்சிப்பணியில் பிரிட்டிசு அரசு ஊழியரும் மற்றும் நிர்வாகியுமாவார். இவர் 1932 முதல் 1934 வரை திருவிதாங்கூர் திவானாகப் பணியாற்றினார்.
# தாமசு ஆசுட்டின் (இந்திய நிர்வாகி)

## ஆரம்ப கால வாழ்க்கை

தாமசு ஆசுட்டின் 1887 இல் பிரிட்டிசு மதகுருவான டி. ஆசுட்டின் என்பவருக்குப் பிறந்தார். இங்கிலாந்தின் பிளைமவுத் கல்லூரி மற்றும் கேம்பிரிச்சு இயேசுக் கல்லூரியில் கல்வி பயின்றார்.
# தாமசு ஆசுட்டின் (இந்திய நிர்வாகி)

## இந்திய ஆட்சிப்பணி

தாமசு ஆசுட்டின் 1910 இல் இந்திய ஆட்சிப்பணியில் நுழைந்தார். 1929 இல் நீலகிரி மாவட்ட ஆட்சியாளராக நியமிக்கப்படுவதற்கு முன்பு பல்வேறு கீழ்நிலைப் பதவிகளில் பணியாற்றினார். இவர் இரண்டு ஆண்டு ஒப்பந்தத்தில் திருவிதாங்கூர் திவானாக நியமிக்கப்பட்டபோது 1929 முதல் 1932 வரை நீலகிரி ஆட்சியராகப் பணியாற்றினார். இவரது பிற்கால வாழ்க்கையில், ஆசுட்டின் சென்னை மாகாண அரசாங்கத்தின் தலைமை செயலாளராகவும் பணியாற்றினார்.
# தாமசு ஆசுட்டின் (இந்திய நிர்வாகி)

## மரியாதை

ஆசுட்டின் 1945 ஆம் ஆண்டில் இந்தியப் பேரரசின் ஒழுங்காக நியமிக்கப்பட்டார் .  
இந்தியாவின் பெங்களூர் நகரத்தில் ஒரு பகுதிக்கு ஆசுட்டின் டவுன் என்று இவரது பெயரிடப்பட்டது. நகரின் கண்டோன்மெண்ட் பகுதியில் குறைந்த வருமானம் பெறுவோருக்கான குடியிருப்பிற்கூம் தாமசு ஆசுட்டின் பெயரிடப்பட்டது.
# பிசிபேலே பாத்

**பிசிபேலே பாத் (Bisi bele bhath)** அல்லது **உலியண்ணா** என்பது இந்தியாவின் கர்நாடக மாநிலத்தில் தோன்றிய ஒரு காரமான, அரிசி சார்ந்த உணவாகும். தமிழ் மொழியில் 'சூடான சாம்பார் சாதம்' என்ற பொருளில் வரும் *பிசி பேலே பாத்* ஒரு ஆரோக்கியமான உணவு ஆகும். இது மைசூர் அரண்மனையில் தோன்றியதாகக் கூறப்படுகிறது. மேலும், இது வேலூர் கோட்டை மற்றும் அங்கிருந்து இந்தியாவின் தென் மாநிலங்களில் பரவியதாக கருதப்படுகிறது.
# பிசிபேலே பாத்

## தயாரிப்பு

இந்த உணவின் பாரம்பரிய தயாரிப்பு மிகவும் விரிவானது. இந்த உணவை தயாரிப்பதற்கு, காரமான மசாலா கலவை, துவரம் பருப்பு (ஒரு வகை பயறு), அரிசி, நெய் மற்றும் காய்கறிகள் பயன்படுத்தப்படுகிறது. ஜாதிக்காய், பெருங்காயம், கறிவேப்பிலை மற்றும் புளி கூழ் போன்ற மசாலாப் பொருட்கள் இதன் தனித்துவமான மணம் மற்றும் சுவைக்கு பங்களிக்கின்றன. இந்த உணவு தயாரிப்பின் செய்முறையில் அதிக வேறுபாடுகள் காணப்படுகிறது. மேலும், சில செய்முறைகளில் இந்த உணவை தயாரிக்க முப்பது பொருட்கள் வரை பயன்படுத்தப்படுகின்றன.  
இது சூடாக பரிமாறப்படுகிறது. இதன் துணை உணவாக, சட்னி, பூந்தி (இனிப்பு), சாலட், அப்பளம் அல்லது உருளைக்கிழங்கு வறுவல்களுடன் பரிமாறப்படுகிறது. இந்த உணவு பொதுவாக உடுப்பி உணவு வகைகளுக்கு சேவை செய்யும் உணவகங்களில் காணப்படுகிறது. இதற்கு பயன்படுத்தப்படும் மசாலா கலவையை சில உணவு நிறுவனங்கள் தயாரித்து வழங்குகிறது.
# பிசிபேலே பாத்

## சொற்பிறப்பியல்

*பிசி பேலே பாத்* என்ற பெயர் ஒரு கன்னடச் சொற்றொடர் ஆகும். இதன் பொருள், தமிழில் "சூடான சாம்பார் சாதம்" எனப்பொருள்படும். கன்னடத்தில், *பிசி* என்றால் 'சூடான' என்றும் , *பேல்* என்றால் பயறு என்றும், பாத் என்றால் அரிசியால் செய்யப்பட்ட ஒரு உணவு என்றும் பொருள்படுகிறது.
# வார்ப்புரு:Update section/doc

## Usage

Place <code> </code> on its own line at the top of the section, just below the heading.  
Valid parameters are:
-
-
-
Their meanings are exactly the same as for when that is used with the same parameters.
# வியட்நாமிய எண்குறிகள்

வரலாற்றியலாக வியட்நாமிய மொழியின் எண்குறித் தொகுப்புகள் இருவகைப்படும்: இவற்றில் ஒருவகை தாயக வியட்நாமிய எண்குறி முறைமை யாகும்; மற்றொரு வகை சீன-வியட்நாமிய சொற்களால் ஆயதாகும். தற்கால வியட்நாமிய மொழியில் அன்றாடம் எண்ணுவதற்கும் கணிதப் பயனுக்கும் தாயக வியட்நாமியச் சொற்களே பயனில் உள்ளன. சீன-வியட்நாமிய சொற்கள், தற்கால ஆங்கில்லத்தில் கிரேக்க இலத்தீன் எண்குறிகள் பன்படுவதைப் போல, சில கோவைகளில் அல்லது சொற்றொடர்களில் மட்டுமே பயன்படுகின்றன. (எ.கா., *bi-* in *bicycle* போல). பதாயிரத்துக்கும் மேற்பட்ட எண்சார் அலகுகளில், தாயக வியட்நாம் வழக்கு இல்லாததால், சீன-வியட்நாமியச் சொற்கள் பயன்கொள்ளப்படுகின்றன.
# வியட்நாமிய எண்குறிகள்

## கருத்தினம்

சீனப் பண்பாட்டு வட்டார மொழிகளில் அதாவது யப்பானிய மொழி, கொரிய மொழி போன்றவற்றில் இருவகை எண்குறி முறைமைகள் வழக்கில் உள்ளன. இவற்றில் ஒன்று தாயக வழக்கு சார்ந்ததாகும். மற்றொன்று சீன வழக்கு சார்ந்ததாகும். என்றாலும் சீனச் சொற்களே பொதுவாக வழங்குகின்றன. ஆனால் வியட்நாமிய மொழியில், மாற்றாக, அன்றாட வழக்கில் சீனம் சார்ந்த வழக்கு பயனில் இல்லை. ஒன்று முதல் ஆயிரம் வரை வியட்நாமியத் தாயக எண்குறிகளும், பத்தாயிரத்துக்கும் மேற்பட்ட மில்லியன் போன்ற எண்சார் அலகுகளுக்குச் சீன-வியட்நாமிய எண்குறிகளும் பயனில் நிலவுகின்றன.
# யப்பானிய எண்குறிகள்

வழக்கில் நிலவும் **யப்பானிய எண்குறிகள்** *(Japanese numerals)* யப்பானிய எண்ணுப்பெயர்களைப் பயன்படுத்துகின்றன. எழுதும்போது யப்பானிய எண்குறிகள் சீன எண்குறி மரபைப் பின்பற்றியே எழுதப்ப்டுகின்றன. பெரிய எண் அலகுகள் 10,000 எனும் பேரலகால் முறைபடுத்தப்படுகின்றன. யப்பனிய வழக்கில் எண்குறிகளுக்கு இருவகைப் பலுக்கும் (உச்சரிக்கும்) முறைகள் உள்ளன: இவற்றில் ஒன்று, ஒநியோம் (ஒன்று) போன்ற சீன-யப்பானியச் சொற்களையும் மற்றொன்று, யமாட்டோ (ஒன்று) போன்ற யப்பானியச் சொற்களையும் பயன்படுத்துகின்றன. முன்னது சீன மரபுப் பலுக்கல் முறையாக அமைய, பின்னது குனியோம் பலுக்கல் எனப்படுகிறது.
# பணத்தாள்கள் சேகரிப்பு

**பணத்தாள்கள் சேகரிப்பு** என்பது ஒரு உலகளாவிய பொழுதுபோக்காகும். பணத்தாள் சேகரிப்பாளர்கள் நாடுவாரியாக பணத்தாள்களை சேகரிப்பது, குறிப்பிட நில அமைப்பின் படி பணத்தாள்களை சேகரிப்பது, விலங்கு, பறவை படமிட்ட பணத்தாள்களை சேகரிப்பது என்பதாக நிறைய வேறுபாடுகளுடன் சேகரிக்கின்றார்கள்.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### தலைப்பு வாரியான பணத்தாள் சேகரிப்பு

பணத்தாள்களில் தலைவர்கள், விலங்குகள், பறவைகள் போன்றவை இடம்பெறுகின்றன. பணத்தாள் சேகரிப்பாளர்கள் குறிப்பிட்ட தலைவர்களின் படமிட்ட பணத்தாள்களை சேகரிப்பது, குறிப்பிட்ட விலங்குகளின் படமிட்ட பணத்தாள்களை சேகரிப்பது என்பதில் ஆர்வமாக உள்ளார்கள்.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### காலம்

பணத்தாள்களில் குறிப்பிட்ட காலத்திற்குள் வெளிவந்த பணத்தாள்களை மட்டும் சேகரிப்பது இவ்வகையாகும். உதாரணத்திற்கு இந்தியா பிரித்தானியர்களால் ஆளப்பட்ட போது வெளியிடப்பட்ட பணத்தாள்களை மட்டும் சேகரித்து வைப்பது. இந்த சேகரிப்பில் ஒரு பணத்தாளின் ஆண்டு வாரியான சேகரிப்பு உள்ளது.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### நாடு

ஒரு குறிப்பிட்ட நாட்டின் அனைத்து பணத்தாள்களையும் சேகரிப்பது இவ்வகையாகும். உதாரணமாக இந்திய நாட்டின் பணத்தாள்களை மட்டுமே சேகரிப்பது.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### மூலக்கூறின் அடிப்படையில் சேகரிப்பது

உலகம் முழுவதும் காகிதத்தில் அதிகளவு பணத்தாள்களை வெளியிட்டாலும், பாலிமர், பிலாஸ்டிக் போன்ற மூலக்கூறுகளிலும் பணத்தாள்களை வெளியிடுகிறார்கள். அவற்றில் பாலிமரில் வெளியிடப்பட்ட பணத்தாள்களை சேகரிப்பது போன்றவை இந்த வகையாகும்.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### வரிசை எண்

பணத்தாள்களின் எண்ணிக்கையை அறிவதற்காக அச்சகங்கள் பணத்தாள்களில் வரிசை எண்ணை இடுகின்றன. சில பணத்தாள் சேகரிப்பாளர்கள் இந்த வரிசை எண்ணில் சிலவற்றை மட்டும் சேகரிக்கும் வழக்கம் கொண்டிருக்கிறார்கள்.
உதாரணமாக இந்தியப் பணத்தாள்கள் 6 இலக்க வரிசை எண்ணை பெரும்பாலும் கொண்டிருக்கின்றன. அந்த 6 இலக்கத்தின் முன்பு 3 இலக்கத்தில் ஆங்கில எழுத்துகளோ எண்களோ இடம்பெறுகின்றன.  
1. பொதுவாக 6 இலக்க எண்களே அச்சடிக்கப்படும், 1 000 000 என்ற எண் மட்டும் விதி விலக்காக பணத்தாள்களில் அச்சடிக்கப்படுகிறது. இந்த எண் உள்ள பணத்தாள்களை மட்டும் சேகரிப்பவர்கள் உள்ளனர். மிக அரிதாக கிடைக்கும் ஒரு ரூபாய் தாள்கள், பழைய 100 நூறு ரூபாய் தாள்களில் இந்த எண் இருந்தால் கூடுதல் சந்தை மதிப்பினைப் பெறுகிறது.
1. ஒரே எண்ணை கொண்ட பணத்தாள்கள். (உதா - 111111, 666666)
1. பாலின்ரோம் எண்கள் (உதா - 654456, 123321)
1. ஏறுவரிசை மற்றும் இறங்குவரிசை எண்கள் (உதா - 234567, 654321)
1. புனித எண்கள். (உதா 214-RAM,786 -ISLAM,541- SAI)
1. சில பணத்தாள் சேகரிப்பாளர்கள் 144 - ஊரடங்கு, 143 - I LOVE YOU என்ற ஆங்கில வார்த்தையில் உள்ள எழுத்துகளின் எண்ணிக்கை, 916 - தங்கத்தின் மதிப்பை கூறும் எண் என்பதைப் போன்றும் சேகரிக்கிறார்கள். இவை தவிற 14 14 14 என்பதைப் போன்று தொடர்ச்சியாக வருகின்ற எண்களை சேகரிப்போரும் உள்ளனர்.  
வரிசை எண் அடிப்படையில் பணத்தாள்களை சேகரிப்போர்கள் தங்களுக்கென ஒரு பாணியை வரையறை செய்து சேமிக்கத் தொடங்குகிறார்கள். இதனால் பணத்தாள் சேகரிப்பில் வரிசை எண்கள் பெரும்பங்கு வகிக்கின்றன.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### வடிவமைப்பு மாற்றம்

பாதுகாப்பு காரணம் கருதியோ, சில எழுத்துகளை மாற்றம் செய்தோ பணத்தாள்களை அரசு வெளியிடும். அந்த மாற்றங்களை காணுவதற்காக பணத்தாள்களை சேகரிக்கும் வழக்கமும் உள்ளது.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### நட்சத்திர குறி வரிசை எண்கள்

அச்சிடும் போது ஏற்படுகின்ற பிழையால் சில பணத்தாள்களை அச்சகங்கள் மீண்டும் அச்சிடுகின்றன. அவ்வாறு மீண்டும் அச்சடிக்கப்படும் பணத்தாள்களில் உள்ள வரிசை எண்ணில் நட்சத்திரக் குறி இணைக்கப்படுகிறது. இவ்வாறான நட்சத்திரக் குறியிட்ட பணத்தாள்களை சில சேகரிப்பாளர்கள் விரும்பி சேகரிக்கின்றனர்.
# பணத்தாள்கள் சேகரிப்பு

## பணத்தாள் சேகரிப்பின் வகைகள்

### கவனர் கையெழுத்து

இந்திய பணத்தாள்களில் இந்திய ரிசர்வ் வங்கியின் கவர்னரின் கையெழுத்து காணப்படுகிறது. பணத்தாள்களை சேகரிப்போர் குறிப்பிட்ட கவர்னரின் கையெழுத்திட்ட பணத்தாள்களை மட்டும் சேகரிப்பது(முதல் கவர்னரின் கையெழுத்துள்ள 5,10,50,100 ரூபாய் தாள்களை சேகரிப்பது), குறிப்பிட்ட பணத்தாளில் கவர்னர்களின் கையெழுத்து வாரியாக சேகரிப்பது (முதல் கவனரிலிருந்து தற்போது உள்ள கவனர் வரை கையெழுத்திட்ட 5 ரூபாய் தாளை மட்டும் சேகரிப்பது) ஆகிய இரு வகை சேமிப்பினை சேமிப்பாளர்கள் கொண்டுள்ளார்கள்.
# கொரிய எண்குறிகள்

**கொரிய எண்குறிகள்** *(Korean numerals)* கொரியத் தாயக முறைமை, சீன-கொரிய முறைமை என இருவகைப்படும்.
# கொரிய எண்குறிகள்

## எண்கட்டமைப்பு

தாயக, சீன-கொரிய **எண்குறிகள்** முறைமை இரண்டிலும் *கொரிய எண்குறிகள்* 11 முதல் 19 வரை, பத்து, ஒன்று ஆகிய இலக்கங்களால், கூட்டுமுறையில் குறிக்கப்படுகின்றன. எடுத்துகாட்டாக, 15 எனும் எண் *sib-o* (십오) எனக் குறிக்கப்படுகிறது; சீன-கொரிய முறைமையில் வழக்கின் *il-sib-o* எனக் குறிக்கப்படுவதில்லை. ஆனால், *yeol-daseot* (열다섯) என இது குறிக்கப்படுகிறது.
# ரிஷிவந்தியம் அர்த்த நாரீசுவரர் கோயில்

**ரிஷிவந்தியம் அர்த்த நாரீசுவரர் கோயில்** என்பது தமிழ்நாட்டில் கள்ளக்குறிச்சி மாவட்டம், ரிஷிவந்தியம் என்னும் ஊரில் அமைந்துள்ள சிவன் கோயிலாகும். இக்க்யோல் தலமரமாக புன்னை உள்ளது.
# ரிஷிவந்தியம் அர்த்த நாரீசுவரர் கோயில்

## வரலாறு

இந்தக் கோயில் தோற்றம் குறித்து வழங்கப்படும் தகவல்; விஜயநகரப் பேரரசு காலத்தில் வேளாண்மை செய்வதற்காக வன்னிய மரபினர் காட்டை அழிக்கும்போது, மண்வெட்டியால் வெட்டுபட்டு ஒரு சுயம்புலிங்கம் கிடைத்தது. இந்த லிங்கமே அர்த்தநாரீசுவரர் கோயில் மூலவராவார். தற்போதும்கூட இந்த லிங்கத்தில் வெட்டுத் தழும்பைக் காண இயலும்.
# ரிஷிவந்தியம் அர்த்த நாரீசுவரர் கோயில்

## தொன்மம்

இக்கோயில் குறித்து நிலவும் தொன்மம்: இந்தல இறைவனுக்கு நாள்தோறும் இந்திரன் 108 குடம் பாலை அபிசேகம் செய்துவந்தான். என்றாலும் பார்வதி அம்மையை வழிபடாமல் வந்தான். இதனால் கோபமுற்ற பார்வதி இந்திரனுக்கு தக்க பாடம் புகட்ட முடிவு செய்தாள். அதன்படி ஒருநாள் இந்திரன் பாலபிசேகம் செய்யும் குடங்களை மறைத்துவைத்தாள். அபிசேகம் செய்யவந்த இந்திரன் குடங்களைக் காணாது தவித்தான். சிவனுக்கு அபிசேகம் செய்ய முடியாமல் போய்விட்டதே என்று மனம் கலங்கினான். இதனால் கோயில் பலிபீடத்தில் தன் தலையை முட்டிக்கொண்டு இறந்நுவிட முடிவு செய்து அவ்வாறே முட்டிக் கொண்டான். இதைக்கண்ட இறைவன் அவன் முன் தோன்றி அவனைத் தடுத்தார். மேலும் அம்மனுக்கு அபிசேகம் செய்யுமாறு கூறினார். மேலும் இத்தல சுயம்பு லிங்கத்துக்கு தேன் அபிசேகம் செய்யும்போது தான் உமையொருபாகராக எழுந்தருள்வதாக அறிவிதார். பிற வழிபாடுகளின்போது சிவனாகவே இருப்பதாகவும் குறிப்பிட்டார். இதன்படி இக்கோயில் கருவறையிலுள்ள சிவலிங்கத்தின் மீது தேனை ஊற்றினால், இறைவன் அதில் உமையொருபாகராய் வீற்றிருப்பது தெரியும்.
# ரிஷிவந்தியம் அர்த்த நாரீசுவரர் கோயில்

## பூசைகள்

இக்கோயிலில் ஆண்டுதோறும் ஆனி மாதத்தில் 10 நாள் விழாவின் முடிவில் தேர்த்திருவிழா நடக்கிறது. ஆண்டுதோறும் கார்த்திகை மாதம் மூன்றாவது திங்களில் 108 சங்கு அபிடேகம் செய்யப்படுகிறது.
# காசு பலகை

**பண பலகை** அல்லது **காசு பலகை** என்பது நாணயங்களை எண்ணுவதற்கு உபயோகப்படுத்தப்பட்ட மர பலகையாகும். மரப்பலகையில் 50,100 என காசுகளின் அளவிலான குழிகள் தேவைக்கு ஏற்ப அமைக்கப்பட்டிருக்கும். ஒருமுறை அக்குழிகளில் காசுகளை இட்ட பிறகு 50 காசுகள், நூறுகாசுகள் என ஒருசேர எண்ண ஏதுவாக இந்த பலகைகள் பயன்படுத்தப்பட்டன. காசு குவியல்களுக்குள் இந்த காசு பலகையை விட்டு சலிப்பது போல காசுகளை பலகையின் மேற்புறத்தில் தடவினால் குழிகளுக்குள் காசுகள் நிரம்பிவிடும், இவ்வாறு நிரம்பும் போது விடுபட்ட சில குழிகளில் காசுகளை நிரப்பி முழுமையான எண்ணைக்கை விரைவாகவும், சரியாகவும் கூறப்பட பயன்பட்டுள்ளது.  
வெவ்வேறு அளவுள்ள நாணயங்களுக்கு தனித்தனி காசு பலகைகள் வடிவமைக்கப்பட்டிருந்தன.
# காசு பலகை

## திருவிதாங்கூர் சமஸ்தான காசு பலகைகள்

19 ஆம் நூற்றாண்டுகளில் திருவிதாங்கூர் சமஸ்தானத்தின் ஒரு ரூபாய் பணம் என்பது 28 சக்ரம் நாணயங்கள் இணைந்ததாகும். இந்நாணயங்களை எண்ணுவதற்காக 28 குழிகள் கொண்ட காசு பலகைகள் உருவாக்கப்பட்டிருந்தன. பெரும்பாலும் காசு பலகைகள் செம்மரங்களால் ஆனவை. இதனை அளவு பலகை என்று அழைத்துள்ளனர். திருவிதாங்கூர் அரச காசுகள் மிக சிறியதாக இருந்துள்ளன. எனவே அவற்றை துள்ளியமாக காசு பலகைகள் உதவின  
28 குழிகள் கொண்ட காசு பலகை சக்ர நாணயங்களை எண்ணுவதற்காகவும், 100 குழிகளைக் கொண்ட காசு பலகை பணம் நாணங்களை எண்ணுவதற்காகவும், 300 குழிகளை கொண்ட காசு பலகை காசு நாணயங்களை எண்ணுவதற்காகவும், 400 குழிகளை கொண்ட காசு பலகை வெள்ளி சக்ர நாணயங்களை எண்ணவும் பயன்படுத்தப்பட்டுள்ளன.
# காசு பலகை

## இவற்றையும் காண்க

- நாணயச் சேகரிப்பு பலகை
- நாணயச் சேமிப்பு அட்டைகள்
# தேவகோட்டை நகரச் சிவன் கோவில்

**தேவகோட்டை நகரச் சிவன் கோயில்** , சிவகங்கை மாவட்டம் தேவகோட்டையில் அமைந்துள்ளது.
# தேவகோட்டை நகரச் சிவன் கோவில்

## நகரச் சிவன் கோவில்

செட்டிநாட்டில் உள்ள ஒவ்வொரு ஊரிலும் நாட்டுக்கோட்டை நகரத்தாரால் ஒரு சிவன் கோயில் எழுப்பட்டிருக்கும். அப்படி தேவகோட்டையில் வாழும் நகரத்தாரால் கட்டப்பட்ட கோயில் தேவகோட்டை நகரச் சிவன் கோவில் ஆகும்.
# தேவகோட்டை நகரச் சிவன் கோவில்

## இறைவன்-இறைவி

இக்கோயிலில் எழுந்தருளும் இறைவன் - இறைவி பெயர் **சுந்தரேசுவரர் - மீனாட்சி** ஆகும்.
# தேவகோட்டை நகரச் சிவன் கோவில்

## சேக்கிழார் சன்னதி

உலகிலேயே சேக்கிழாருக்கு இரண்டு கோயில்களில் மட்டுமே தனி சன்னதி உண்டு, முதலாவது சேக்கிழார் பிறந்த ஊரான திருக்குன்றத்தூர் சிவன் கோயில், இரண்டாவது தேவகோட்டை நகரச் சிவன் கோயில்.
# தேவகோட்டை நகரச் சிவன் கோவில்

## கந்த சஷ்டி விழா கழகம்

தேவகோட்டையில் 1946ஆம் ஆண்டு அக்டோபர் மாதம் சோம.இராமநாதன் செட்டியார், கரு.காசிச் செட்டியார் , உ.மு.அ.லெ.லெட்சுமணன் செட்டியார் ஆகியோர் இணைந்து **கந்த சஷ்டி விழா** கழகத்தை தோற்றுவித்தனர்.  
நகரச் சிவன் கோவில் முகப்பு மைதானத்தில் மேடை அமைக்கப்பட்டு, வருடம் தோறும் ஐப்பசி மாதம் அமாவாசையன்று தொடங்கி ஒன்பது நாட்கள் கந்த சஷ்டி விழா வெகு சிறப்பாக நடைபெற்று வருகிறது.
# நாணயச் சேகரிப்பு பலகை

**நாணயச் சேகரிப்பு பலகை** என்பது சேகரிப்பாளர்களுக்கு உதவுவதற்காக குறிப்பிட்ட நாணயங்களின் தகவல்களும், அவை இடப்படத் தக்க குழிகளையும் அமைக்கப்பட்ட பலகைகள் ஆகும். இந்த பலகையில் நாணயங்கள் வைக்கும் இடத்திற்கு கீழே நாணயம் வெளியிடப்பட்ட ஆண்டு, அச்சிடப்பட்ட ஆலையின் குறியீடு, அச்சிடப்பட்ட எண்ணிக்கை அல்லது நாணயத்தின் மதிப்பு ஆகிய தகவல்களும் இடம் பெற்றுள்ளன. இந்த நாணயச் சேகரிப்பு பலகைகள் நாணயத்திற்கு ஏற்றவாறு பல்வேறு அளவுகளில் வெளியிடப்படுகின்றன.  
நாணயச் சேகரிப்பு பலகை 1934 ஆம் ஆண்டில் ஜோசப் கென்ட் போஸ்ட் என்பவரால் கண்டுபிடிக்கப்பட்டது.நாணயச் சேகரிப்பில் அவருடைய ஆர்வம் சேகரிப்பாளர்களின் வேலையை எளிமையாக்க இந்த அமைப்பை கண்டறிய தூண்டுதலாக இருந்துள்ளது. 1935 இல் இருந்து 1948 வரை இந்த நாணயச் சேகரிப்பு பலகை மிக பிரபலமாக இருந்தது. அதன் பிறகு நாணய சேகரிப்பு கோப்புறைகள் அறிமுகமானது. அதனால் நாணயச் சேகரிப்பு பலகைகள் மதிப்பு குறைந்தன.
# தேவபிரயாகை

(இடது) மற்றும் பகீரதி ஆறு (வலது) ஒன்று கூடுமிடம்]]
<noinclude>  
</noinclude>  
**தேவபிரயாகை** (**Devprayag**) (Deva prayāga) இந்தியாவின் உத்தராகண்ட் மாநிலத்தின் கார்வால் கோட்டத்தில் அமைந்த டெக்ரி கார்வால் மாவட்டத்தில் உள்ள பேரூராட்சி ஆகும். இமயமலையில் உற்பத்தியாகும் அலக்நந்தா ஆறும், பகீரதி ஆறும் இவ்வூரில் ஒன்றாகக் கூடி, கங்கை ஆறு எனும் பெயர் கொள்கிறது. இது பஞ்ச பிரயாகைகளில் ஒன்றாகும். **பிரயாகை** எனும் சமஸ்கிருத மொழி சொல்லிற்கு ஆறுகள் ஒன்று கூடும் இடம் (**கூடுதுறை**) எனப்பொருளாகும்.  
ரிசிகேசத்திலிருந்து 70 கி.மீ. தொலைவில், இமயமலையில் 830&nbsp;மீட்டர் (2,723&nbsp;அடி) உயரத்தில் அமைந்த தேவபிரயாகையில் ரகுநாத் கோயில், பைரவர், துர்கை மற்றும் விசுவேசுவரர் கோயில்களும்; பைத்தல் குண்டம், சூரிய குண்டம், பிரம்ம குண்டம் மற்றும் வசிஷ்ட குண்டம் எனும் நீரூற்றுகளும் உள்ளது.
# தேவபிரயாகை

## மக்கள்தொகை பரம்பல்

2011-ஆம் ஆண்டின் மக்கள்தொகைக் கணக்கெடுப்பின் படி, தேவபிரயாகையின் மொத்த மக்கள்தொகை 2144 ஆகும். இதில் ஆண்கள் 52% மற்றும் பெண்கள் 48% உள்ளனர். சராசரி எழுத்தறிவு 77% ஆகும். 6 வயதிற்குட்பட்ட குழந்தைகள் 13% ஆக உள்ளனர். தேவபிரயாகை பத்ரிநாத் கோயில் பூசாரிகள் குடியிருப்பாக உள்ளது.
# தேவபிரயாகை

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# நாணய மாத்திரைகள்

**நாணய மாத்திரைகள்** (*Coin capsule*) என்பது நாணயச் சேகரிப்பின் போது நாணயத்தின் தரம் குறைந்திடாமல் சேமிக்க உதவும் பிளாஸ்டிக்கினால் செய்யப்பட்டதாகும். இந்த நாணய மாத்திரைகள் உள்ளிருக்கும் நாணயங்களை தெளிவாக பார்க்கும் வண்ணம் அமைக்கப்பட்டுள்ளன. உராய்வை தவிர்க்க நாணயங்களுக்கும் பிளாஸ்டிக் பெட்டிக்கும் இடையே ஸ்பான்ஞ் போன்ற பொருள் வைக்கப்படுகிறது. இதில் நாணயம் நகரா வண்ணம் சரியாக பொருந்திவிடுகிறது. காற்று புகா வண்ணம் மூடப்படும் வசதியுள்ளதால் விலையுயர்ந்த நாணயங்கள் பாதுகாப்பாக சேகரிக்கப்பட்ட இந்த நாணய மாத்திரைகளை சேகரிப்பாளர்கள் பயன்படுத்துகிறார்கள்.  
இந்த நாணய மாத்திரைகள் நாணயங்களுக்கு ஏற்ற பல்வேறு அளவில் வெளியிடப்படுகின்றன. சில நாணய மாத்திரைகள் ஒரு முறை காசுகளை வைத்து மூடப்பட்டால் நாணய மாத்திரைகளை உடைக்காமல் திறக்க இயலாத வண்ணம் அமைக்கப்படுகின்றன.  
கைகளில் பருத்தி கையுறைகளை அணிந்து கொண்டு நாணயங்களை பருத்தி துணியால் துடைத்து நாணய மாத்திரைகளில் இடுதல் வேண்டும். இவ்வாறு செய்யும் போது நாணயங்களில் நம் கைகளிலிருந்து எண்ணெய் போன்றவை ஒட்டாமல் இருப்பதால் நெடுநாட்களுக்கு நாணயங்கள் பாதுகாப்பாக இருக்கும். சில வகையான மாத்திரைகள் மீண்டும் திறக்கும் திறனுடன் வடிவமைக்கப்பட்டுள்ளன. மற்றவை, ஒரு முறை மூடப்பட்டால், மாத்திரையை சேதப்படுத்தாமல் மீண்டும் திறக்க முடியாது.  
செருகப்பட்ட நாணயங்கள் மாத்திரைக்குள் நகர்வதைத் தடுக்க, பல மாத்திரைகள் இப்போது சரிசெய்யக்கூடிய நுரை செருகல்களுடன் வருகின்றன. 20 மிமீ முதல், அவை 31 மிமீ, 35 மிமீ, 44 மிமீ மற்றும் 50 மிமீ உள்ளிட்ட அளவுகளில் வேறுபடலாம்.
# ருத்திரபிரயாகை

<noinclude>  
</noinclude>  
**ருத்திரபிரயாகை** (*Rudraprayag*) இந்தியாவின் உத்தராகண்ட் மாநிலத்தின் கார்வால் கோட்த்தில் உள்ள ருத்திரப்பிரயாகை மாவட்டத்தின் நிர்வாகத் தலைமையிடமும், நகராட்சியும் ஆகும்.இது பஞ்ச பிரயாகைகளில் ஒன்றாகும். ருத்திரப்பிரயாகை நகரத்தில் அலக்நந்தா ஆறும், மந்தாகினி ஆறும் ஒன்று கூடுகிறது. இந்நகரத்திலிருந்து 86 கி.மீ. தொலைவில் கேதார்நாத் உள்ளது. இது இமயமலையில் 895&nbsp;மீட்டர் (2,936&nbsp;அடி) உயரத்தில் உள்ளது.
# ருத்திரபிரயாகை

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, ருத்திரப்பிரயாகை நகரத்தின் மக்கள் தொகை 9,313 ஆகும். அதில் ஆண்கள் 5,240 மற்றும் பெண்கள் 4,073 ஆகவுள்ளனர். பாலின விகிதம் 1000 ஆண்களுக்கு 777 பெண்கள் வீதம் உள்ளனர். சராசரி எழுத்தறிவு 93.43% ஆகவுளளது.
# ருத்திரபிரயாகை

## சாலைப் போக்குவரத்து

புதுதில்லி-பத்திரிநாத் மற்றும் மணா கணவாயை இணைக்கும் தேசிய நெடுஞ்சாலை எண் 58, ருத்திரபிரயாகை வழியாகச் செல்கிறது.
- அரித்துவார் - ரிஷிகேஷ் - 24 கி.மீ.
- ரிஷிகேஷ்- தேவபிரயாகை - 74 கி.மீ.
- தேவபிரயாகை - சிறீநகர், உத்தரகண்ட் - 34 கி.மீ.
- சிறீநகர், உத்தரகண்ட் - ருத்திரபிரயாகை - 33 கி.மீ.
# ருத்திரபிரயாகை

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# கர்ணபிரயாகை

<noinclude>  
</noinclude>  
**கர்ணபிரயாகை** *(Karnaprayag)* இந்தியாவின் உத்தராகண்ட் மாநிலத்தின் கார்வால் கோட்டம், சமோலி மாவட்டத்தில் பேரூராட்சியுடன் கூடிய நகரம் ஆகும். மேலும் இது கர்ணபிரயாகை வட்டத்தின் நிர்வாகத் தலமையிடம் ஆகும். இது பஞ்ச பிரயாகைகளில் ஒன்றாகும். இவ்வூரில் மந்தாகினி ஆறும், பிந்தர் ஆறும் ஒன்று கூடுகிறது.
# கர்ணபிரயாகை

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 7 வார்டுகளும், 1,999 வீடுகளும் கொண்ட கர்ணபிரயாகையின் பேரூராட்சியின் மக்கள்தொகை 8,297 ஆகும். அதில் ஆண்கள் 4,555 மற்றும் பெண்கள் 3,742 ஆகவுள்ளனர். பாலின விகிதம் 1000 ஆண்களுக்கு 822 பெண்கள் வீதம் உள்ளனர். சராசரி எழுத்தறிவு 91.78% ஆகும். 6-வயதிற்குட்பட்ட குழந்தைகள் 961 which is (11.58%) ஆகவுள்ள  
கர்ணபிரயாகை பேருராட்சியின் மக்கள்தொகையில் இந்துக்கள் 93.88%, இசுலாமியர் 5.46%, கிறித்தவர்கள் 0.28%, சீக்கியர்கள் 0.31% மற்றவர்கள் 0.07% ஆகவுள்ளனர்.
# கர்ணபிரயாகை

## அமைவிடம்

உத்தராகண்ட் மாநிலத்தின் இமயமலையில் 1,451&nbsp;மீட்டர் (4,760&nbsp;அடி) உயர்த்தில் உள்ள கர்ணபிரயாக் நகரம் பாகையில் அமைந்துள்ளது.
# கர்ணபிரயாகை

## சாலைப் போக்குவரத்து

புதுதில்லி-பத்திரிநாத் மற்றும் மணா கணவாயை இணைக்கும் தேசிய நெடுஞ்சாலை எண் 58, கர்ணபிரயாகை வழியாகச் செல்கிறது.
- அரித்துவார் - ரிஷிகேஷ் - 24 கி.மீ..
- ரிஷிகேஷ்- தேவபிரயாகை - 74 கி.மீ..
- தேவபிரயாகை - சிறீநகர், உத்தரகண்ட் - 34 கி.மீ..
- சிறீநகர், உத்தரகண்ட் - ருத்திரப்பிரயாகை - 33 கி.மீ..
- ருத்திரப்பிரயாகை - கர்ணபிரயாகை 31&nbsp;கீமீ
# கர்ணபிரயாகை

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# திருவாமூர்

**திருவாமூர்** (Thiruvamoor) என்பது தமிழ்நாட்டின், கடலூர் மாவட்டம் பண்ருட்டி ஒன்றியத்தில் அமைந்துள்ள ஒரு சிற்றூர் ஆகும்.
# திருவாமூர்

## பெயர்

திருவாமூர் என்ற பெயருக்கு (திரு+ஆம்+ஊர்) என்றால், எல்லா வளங்களும் நலங்களும் ஆகின்ற ஊர் - வளர்ச்சி பெறுகின்ற ஊர் என்று ஒருவகைப் பொருள் சொல்லப்படுகிறது.
# திருவாமூர்

## அமைவிடம்

இவ்வூரானது மாவட்டத் தலைநகரான கடலூரில் இருந்து 34 கி.மீ தொலைவிலும், பண்ருட்டியில் இருந்து 7 கி.மீ தொலைவிலும், மாநிலத் தலைநகரான சென்னையிலிருந்து 194 கி.மீ தொலைவிலும் உள்ளது.
# திருவாமூர்

## ஊர் சிறப்பு

இந்த ஊர் நாயன்மார்களான திலகவதியாரும், திருநாவுக்கரசரும் பிறந்த பெருஞ் சிறப்பிற்குரியது. இந்த ஊரில் நாவுக்கரசர் பிறந்த மனையில் அவருக்குத் தனிக்கோயில் கட்டப்பட்டிருக்கிறது.
# திருவாமூர்

## வழிபாட்டுத் தலங்கள்

- திருவாமூர் பசுபதீசுவரர் கோயில்
- திருவாமூர் சஞ்சீவிராயர் கோயில்
# நாணயச் சேமிப்பு அட்டைகள்

**நாணயச் சேமிப்பு அட்டைகள்** என்பது நாணயங்களை பாதுகாப்பாக சேகரித்து வைக்க உதவுகின்ற பொருளாகும். இந்த நாணயச் சேமிப்பு அட்டைகளை சில நிறுவனங்கள் தயாரித்து விற்கின்றன. சில நாணய சேகரிப்பாளர்கள் இந்த நாணயச் சேமிப்பு அட்டைகளை தாங்களாகவும் தயாரிக்கின்றனர்.  
பிளாஸ்டிக் நாணய சேமிப்பான்களை விட நாணயச் சேமிப்பு அட்டைகள் விலை குறைவானவையாக உள்ளன.
# நாணயச் சேமிப்பு அட்டைகள்

## வடிவமைப்பு

இந்த நாணயச் சேமிப்பு அட்டைகள் 2* 2 இன்சு அளவில் காகித அட்டைகளில் உருவாக்கப்படுகின்றன. நாணயத்தினை சேமிக்க அட்டைகளில் பல்வேறு விட்டங்களில் வட்ட வடிவில் அட்டைகள் வெட்டப்பட்டு இருபுறமும் நெகிழியால் சூழப்பட்டுள்ளன. இந்த அமைப்பில் நாணயங்களை வைக்கும் போது நாணயங்கள் தேய்மானம் இன்றியும், காற்று பூகாமல் இருப்பதால் நாணயங்கள் பாதுகாப்பாகவும் இருக்கின்றன.
# நாணயச் சேமிப்பு அட்டைகள்

## அளவுகள்

இந்த நாணயச் சேமிப்பு அட்டைகள் பல்வேறு அளவுகளில் நாணயங்களுக்கு ஏற்றவாறு விட்டம் கொண்டவையாக அமைக்கப்பட்டுள்ளன.  
1. 15 மில்லிமீட்டர்,
1. 17.5 மில்லிமீட்டர்,
1. 20 மில்லிமீட்டர்,
1. 22.5 மில்லிமீட்டர்,
1. 27.5 மில்லிமீட்டர்,
1. 30 மில்லிமீட்டர்,
1. 33 மில்லிமீட்டர்,
1. 35 மில்லிமீட்டர்,
1. 37 மில்லிமீட்டர்  
மேற்கண்ட விட்ட அளவுகளில் நாணய அட்டைகள் கிடைக்கின்றன.
# தேவதச்சன்

**தேவதச்சன்** (பிறப்பு: நவம்பர் 6, 1952) தமிழகக் கவிஞர் ஆவார். இவர் தமிழ் இலக்கியத் தோட்டத்தின் இயல் விருது உட்படப் பல இலக்கிய விருதகளைப் பெற்றுள்ளார்.
# தேவதச்சன்

## வாழ்க்கைக் குறிப்பு

இவரது இயற்பெயர் ஏ. எஸ். ஆறுமுகம் ஆகும். தூத்துக்குடி மாவட்டம் கோவில்பட்டியில் எம். எஸ். ஏ. சேதுராமலிங்கம், சாரதா ஆகியோருக்குப் பிறந்தவர். கோவில்பட்டியில் பள்ளிப்படிப்பும் இளங்கலை பட்டப்படிப்பும் முடித்த பின் சென்னை பச்சையப்பன் கல்லூரியில் முதுகலை (தத்துவம்) பட்டம் பெற்றார்.
# தேவதச்சன்

## இலக்கியப் படைப்புகள்

70களில் கவிதை எழுதத் தொடங்கியவர். ‘கசடதபற’ என்ற இலக்கிய பத்திரிகையில் அறிமுகமானார். தொடர்ந்து ‘ழ’ என்ற கவிதை இதழிலும் அதிகமாக எழுதி வந்தவர். காலச்சுவடு, கல்குதிரை, உயிர்மை போன்ற இலக்கிய இதழ்கள் இவரது கவிதைகளை வெளியிட்டுள்ளன.  
1982 இல் *அவரவர் கைமணல்* என்ற தன் முதல் தொகுதியை வெளியிட்டார். அதற்கு 18 ஆண்டுகளுக்குப் பின்னர் காலச்சுவடு பத்திரிகையில் இவரது தனித்துவமான பல கவிதைகள் வெளிவந்தன. நவீன தமிழ்க்கவிதைக்கு புதியதோர் அழகியலை அறிமுகப்படுத்தினார். அடுத்தடுத்த தலைமுறை இளங்கவிஞர்களின் கிரியாஊக்கியாக மதிப்பிடப்படுகிறார்.
# தேவதச்சன்

## கவிதை தொகுதிகள்

- அவரவர் கை மணல் (1982)
- அத்துவான வேளை (2000)
- கடைசி டினோசார் (2004)
- யாருமற்ற நிழல் (2006)
- ஹோம்ஸ் என்ற காற்று (2010)
- இரண்டு சூரியன் (2012)
- எப்போதும் விடிந்து கொண்டிருக்கிறது (2013)
- மர்மநபர் (முழு தொகுப்பு) (2017)
# தேவதச்சன்

## பெற்ற விருதுகள்

- அமெரிக்கத் தமிழர்களின் கலாச்சார அமைப்பு வழங்கிய விளக்கு விருது (2010)
- கனடா தமிழ் இலக்கியத் தோட்டம் வழங்கிய இயல் விருது (2011)
- கோவை விஷ்ணுபுரம் இலக்கிய அமைப்பு வழங்கிய விஷ்ணுபுரம் விருது (2015)
- கவிக்கோ அப்துல் ரகுமான் அறக்கட்டளை வழங்கிய கவிக்கோ விருது (2017)
- கவிஞர் சிற்பி அறக்கட்டளை வழங்கிய சிற்பி இலக்கிய விருது (2018)
# ஆவதெல்லாம் பெண்ணாலே (1965 திரைப்படம்)

**ஆவதெல்லாம் பெண்ணாலே** (*Aavathellam Pennale*) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.  
*தாம்பத்யம்* என்ற பெயரில் 1957 ஆம் ஆண்டு தெலுங்கில் வெளியான திரைப்படம் தமிழுக்கு மொழிமாற்றப்பட்டு வெளியானது. ஈ. அப்பாராவ் இயக்கத்தில் வெளியான இத்திரைப்படத்தில் ஜி. வரலட்சுமி, கும்மடி, ரேலங்கி மற்றும் பலர் நடித்திருந்தனர். சந்தர் வசனம் எழுதியிருந்தார்.
# ஆவதெல்லாம் பெண்ணாலே (1965 திரைப்படம்)

## பாடல்கள்

கவிஞர்கள் புரட்சிதாசன், குயிலன் ஆகியோர் பாடல்களை இயற்ற ஜீவன் இசையமைத்திருந்தார்.
இந்தப் படத்தில் இடம்பெற்ற *என் அன்பில் கலந்தாயோ* என்ற பாடல் பிரபலமாக இருந்தது. சத்தியம், நித்தியகலா ஆகியோர் இப்பாடலைப் பாடியிருந்தனர்.
# பி. ஜி. என். உன்னிதன்

**பி.ஜி.என் உன்னிதன் (P. G. N. Unnithan)** என்பவர் திருவிதாங்கூரின் கடைசி திவான் (பிரதமர்) ஆவார். சர் சே. ப. இராமசுவாமி 1947 ஆகத்து 20 அன்று பதவி விலகியதைத் தொடர்ந்து (1947 சூலை 25 அன்று சுவாதித் திருநாள் ராம வர்மனின் இசை அகாதமியில் சேர்ந்தார்) திவானாக பதவியேற்றார். உன்னிதன், திருவிதாங்கூர் அரசியலமைப்பு சீர்திருத்தக் குழுவின் தலைவராக இருந்தார். 1948 ஆம் ஆண்டு மார்ச் 24 ஆம் தேதி பட்டம் தாணு பிள்ளை தலைமையிலான மக்கள் அரசாங்கம் பதவியேற்றபோது இவர் திவான் பதவியை கைவிட்டார்.
# பி. ஜி. என். உன்னிதன்

## குடும்பம்

உன்னிதன், திருவிதாங்கூர் அரச குடும்பத்திற்கு உயர் இராணுவ சேவையின் வரலாற்றைக் கொண்ட மாவேலிக்கராவின் எடசேரி பட்டாவீட்டில் குடும்பத்தைச் சேர்ந்தவர். இவரது தந்தை இத்தாமர் கோயில் தம்புரான் ஹரிப்பாடு அரண்மனையைச் சேர்ந்தவர். மேலும், கேரள வர்மா வலியா கோயில் தம்புரானின் மருமகன் ஆவார். இவரது சகோதரி மாவேலிகரா அரச குடும்பத்தைச் சேர்ந்த புகழ்பெற்ற கலைஞர் ராஜா ரவி வர்மாவின் மகனை மணந்தார்.
# பி. ஜி. என். உன்னிதன்

## திருமணம்

செங்கனூரின் புல்லம்பிள்ளை பிச்சநாட்டு குடும்பத்தைச் சேர்ந்த கோவிந்த பிள்ளையின் (ஆலப்புழாவில் அரசு வழக்கறிஞர்) மகள் பார்கவி அம்மா என்பவரை மணந்தார். பார்கவி அம்மா வெளிநாட்டு ஆடைகளை புறக்கணிப்பதன் மூலம் தொடங்கும் தேசிய இயக்கத்திற்கு ஆதரவளித்த பிராந்தியத்தின் ஆரம்பகால பெண்களில் ஒருவராக இருந்தார். மூத்த சுதந்திர போராட்ட வீரர் மற்றும் திருவிதாங்கூரைச் சேர்ந்த பி.ஜி.என் உன்னிதனின் வகுப்புத் தோழர் கே.குமார் தலைமையில் ஆழப்புழாவில் ஒரு நிகழ்ச்சியை ஏற்பாடு செய்து அதற்கு தலைமை தாங்கினார். இவருக்கு நான்கு குழந்தைகள் இருந்தன.
# பி. ஜி. என். உன்னிதன்

## இறப்பு

இவர் 1965 ஏப்ரல் 5 அன்று இறந்தார்.
# பி. ஜி. என். உன்னிதன்

## நினைவு

திருவனந்தபுரத்தில் சாத்தமங்கலத்தில் உள்ள ஒரு தெருவிற்கு உன்னிதன் சந்து என இவரது பெயரிடப்பட்டுள்ளது.
# நாணு பிள்ளை

**நாணு பிள்ளை (Nanoo Pillai)** (1827–1886) இவர் திருவிதாங்கூரின் அரசியல்வாதி ஆவார். இவர் 1877 முதல் 1880 வரை திருவிதாங்கூரின் திவானாகப் பணியாற்றினார்.
# நாணு பிள்ளை

## ஆரம்ப கால வாழ்க்கை

நாணு பிள்ளை 1827 ஆம் ஆண்டில் திருவிதாங்கூரின் நெய்யூர் கிராமத்தின் நாயர் குடும்பத்தில் பிறந்தார். இவரது தந்தை காரியவிளை நாகன் தம்பி, தாயார் ஈஸ்வரி பிள்ளை. இவர் ஆரம்பக்கல்வியை வீட்டிலேயே தனிப்பட்ட முறையில் கற்றார். நாகர்கோவிலில் இலண்டன் மிசினரி சங்கத்திற்குப்பட்ட கல்லூரியில் ஆங்கிலத்தைக் கற்றார். இளம் வயதில், இவர் ஆங்கில அரசப் பிரதிநிதியான தளபதி கல்லனின் கவனத்தை ஈர்த்தார். அவரிடம் மொழிபெயர்ப்பாளராகவும் பின்னர் அவரது அலுவலகத்தில் செயலாளராகவும் பணியாற்ற முன்வந்தார்.
# நாணு பிள்ளை

## ஆட்சிப் பணி

கல்லனின் அலுவலகத்தில் 14 ஆண்டுகள் பணியாற்றிய பிறகு, நாணு பிள்ளை திருவிதாங்கூரின் அரசுப் பணியில் உதவி சிரஸ்தாராகச் சேர்ந்தார். அப்போதைய திவான், சர் டி. மாதவ ராவின் வலுவான பரிந்துரையுடன், நானூ பிள்ளை தெற்குப் பிரிவின் திவான் பேசுகராக பதவி உயர்வு பெற்றார். பின்னர், இவர் திருவிதாங்கூர் பிரிவுக்கு மாற்றப்பட்டு, ஆறு சந்தர்ப்பங்களில் மாதவ ராவ் இல்லாத நிலையில் பொறுப்பு திவானாக பணிபுரிந்துள்ளார். 1877 ஆகத்தில் சேசைய்ய சாத்திரி ஓய்வு பெற்றதும் திவானாக நியமிக்கப்பட்டார்.
# நாணு பிள்ளை

## திவான் பணி

இவரது முதல் முயற்சி மக்களின் பொருளாதார நிலைமைகளை மேம்படுத்துவதாகும். திருவிதாங்கூரின் திவானாகப் பதவியேற்றதும், நாணு பிள்ளை வருவாய் தீர்வில் சில சீர்திருத்தங்களை கொண்டு வந்து பதிவேடுகளை மாற்றுவதை அறிமுகப்படுத்தினார். நெல் சாகுபடியை ஊக்குவிப்பதை நோக்கமாகக் கொண்ட இவர், தெற்குப் பிராந்தியத்தில் (குறிப்பாக நாஞ்சிநாட்டில்) நீர்ப்பாசனம் செய்வதற்கான நடவடிக்கைகளையும் கொண்டு வந்தார்.  
1880 இல் ஓய்வு பெறுவதற்கு முன்னர், இவர் கோத்தையாறு பகுதியை ஆய்வு செய்து பொன்னமணை அணை மற்றும் பேச்சிப்பாறை அணை ஆகியவற்றை கட்ட ஒரு திட்டத்தை வகுத்தார். தென்னிந்தியாவில் முதல் தொங்கும் பாலமான புனலூர் தொங்கும் பாலம் கட்ட இவர் முயற்சி மேற்கொண்டார்.  
திருவனந்தபுரத்தின் வளர்ச்சியில் ஆர்வம் காட்டிய இவர் பல புதிய கட்டிடங்கள், பாலங்கள் ஆகியவற்றைக் கட்டினார். வருவாய் தீர்வு முறைமையில் சீர்திருத்தங்களை அறிமுகப்படுத்தினார். போகிமொன் விதி இவர் கொண்டு வந்த குறிப்பிடத்தக்க சீர்திருத்தமாகும். நீதித்துறையை மேலும் திறமையாக்க நீதிபதிகளின் எண்ணிக்கை அதிகரித்தது. மகாராஜா ஆயில்யம் திருநாள் ராம வர்மாவுக்குப் பிறகு 1880 செப்டம்பர் 15, அன்று அவர் திவான் பதவியில் இருந்து ஓய்வு பெற்றார். பின்னர் மகாராஜா ஆன விசாகம் திருநாள், நாணு பிள்ளையை மீண்டும் திவான் பதவியில் அமர்த்தும் பணியைத் தொடங்கினார், ஆனால் பலனளிக்கவில்லை. [2]  
ஜான் டேனியல் மன்ரோ என்ற வெளிநாட்டவருக்கு பூஞ்சார் காட்டை கண்ணன் தேவன் வனப்பகுதியாக மாற்ற அனுமதி அளித்தது நானு பிள்ளைதான்.
# நாணு பிள்ளை

## பிற பணிகள்

இவர் ஒரு வரலாற்றாசிரியராகவும் இருந்தார். திருவிதாங்கூர் வரலாறு என்ற புத்தகத்தின் பணிகளைத் தொடங்கினார். ஆனால் புத்தகம் முடிவடைவதற்கு முன்பே இவர் இறந்ததால் அதை வெளியிடவில்லை.
# விக்கிப்பீடியா:உங்களுக்குத் தெரியுமா/சூலை 15, 2020

- **நாட்டு நாய்** (படம்) என்பது இந்திய துணைக் கண்டத்தில் இயற்கையாக காணப்படும் நாய் இனமாகும். இதன் பாரம்பரியம் 4,500 ஆண்டுகளுக்கு முன் செல்கிறது.
- **பாபிரசு** பண்டைய எகிப்தில், கிமு நான்காம் ஆயிரமாண்டில், நைல் ஆற்றின் கழிமுகத்தில் சதுப்பு நிலத்தில் விளையும் பாபிரஸ் எனும் நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுதுபொருளாகும்.
- **உயிர்ப்பாலம்** என்பது மேகாலயாவின் தென் பகுதியில் உயிருள்ள மரங்களின் விழுதுகளைக் கொண்டு படிப்படியாக இயற்கையான முறையில் அமைக்கப்படும் பாலங்களாகும்.
# விக்கிப்பீடியா:உங்களுக்குத் தெரியுமா/சூலை 8, 2020

- **பாபிரசு** (படம்) பண்டைய எகிப்தில், கிமு நான்காம் ஆயிரமாண்டில், நைல் ஆற்றின் கழிமுகத்தில் சதுப்பு நிலத்தில் விளையும் பாபிரஸ் எனும் நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுதுபொருளாகும். இந்தத் தடிமனான பாபிரசில் எகிப்திய மன்னர்களின் வரலாற்று குறிப்புகள், கணித மருத்துவ குறிப்புகள் மற்றும் பிரமிடு குறிப்புகள் போன்றவற்றை எழுதிச் சேமித்தனர்.
- **உயிர்ப்பாலம்** என்பது மேகாலயாவின் தென் பகுதியில் உயிருள்ள மரங்களின் விழுதுகளைக் கொண்டு படிப்படியாக இயற்கையான முறையில் அமைக்கப்படும் பாலங்களாகும். இங்கு இரப்பர் மரங்களின் மேல்பக்கமாக உள்ள விழுதுகளை கையால் வேண்டியவாறு வளைத்து முறுக்கி இணைத்து உருவாக்கப்படுகின்றன.
# பிந்தர் ஆறு

**பிந்தர் ஆறு** (**Pindar River**) இந்தியாவின் உத்தராகண்ட் மாநிலத்தின் குமாவுன் கோட்டத்தில் உள்ள பாகேஸ்வர் மாவட்டத்தின் இமயமலையில் 3,820 மீட்டர் உயரத்தில் உள்ள பிந்தர் பனிக்கொடுமுடிகளில் உற்பத்தி ஆகும் பிந்தர் ஆறு, பாகேஸ்வர் மாவட்டம் மற்றும் சமோலி மாவட்டம்
# பிந்தர் ஆறு

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# தமிழ்நாடு திரைத்துறை குடும்பங்களின் பட்டியல்

இக்கட்டுரை தமிழ்நாடு திரைப்படத் தொழிற்துறையில் உள்ள குடும்பங்களின் பட்டியல் திரட்டாகும்.
# தமிழ்நாடு திரைத்துறை குடும்பங்களின் பட்டியல்

## அகத்தியன் குடும்பம்

- அகத்தியன் - இயக்குநர்
- கார்த்திகா - அகத்தியனின் மகள்.
- திரு - இயக்குநர். கார்த்திகாவின் துணை
- விஜயலட்சுமி - நடிகை. அகத்தியனின் மகள்.
- ஃபெரோசு - இயக்குநர். விஜயலட்சுமியின் துணை
- நிரஞ்சனி - ஆடை வடிவமைப்பாளர். அகத்தியனின் மகள்.
# தமிழ்நாடு திரைத்துறை குடும்பங்களின் பட்டியல்

## அழகப்பன் குடும்பம்

- ஏ. எல். அழகப்பன் - தயாரிப்பாளர்
- ஏ. எல். விஜய் - இயக்குநர். அழகப்பனின் மகன்
- அமலா பால் - நடிகை. விஜயின் முன்னாள் துணை
- அபிஜித் பால் - நடிகர். அமலாவின் சகோதரர்
- உதயா - நடிகர். அழகப்பனின் மகன்
- கீர்த்திகா - டப்பிங் கலைஞர். உதயாவின் துணை
# தமிழ்நாடு திரைத்துறை குடும்பங்களின் பட்டியல்

## அருண் பாண்டியன் குடும்பம்

- அருண் பாண்டியன் - நடிகர்
- கவிதா பாண்டியன் - நடிகை. அருணின் மகள்
- யுவகிருஷ்ணா - நடிகர். கவிதாவின் துணை
- துரை பாண்டியன் - இயக்குநர். அருணின் சகோதரர்.
- ரம்யா பாண்டியன் - நடிகை. துரையின் மகள்
- சுந்தரி திவ்யா - நடிகை. அருணின் உடன்பிறந்தோர் மகள்
# தமிழ்நாடு திரைத்துறை குடும்பங்களின் பட்டியல்

## அஜீத் ஷாலினி குடும்பம்

- அஜீத் குமார் - நடிகர்
- ஷாலினி - நடிகை. அஜீத்தின் துணை
- ரிச்சர்ட் ரிசி - நடிகர். ஷாலினியின் சகோதரன்
- ஷாமிலி - நடிகை. ஷாலினியின் சகோதரி
# தமிழ்நாடு திரைத்துறை குடும்பங்களின் பட்டியல்

## இளையராஜா குடும்பம்

- இளையராஜா - இசையமைப்பாளர்
- யுவன் சங்கர் ராஜா - இளையராஜாவின் மகன்
- கார்த்திக் ராஜா - இளையராஜாவின் மகன்
- பவதாரிணி - இளையராஜாவின் மகள்
- கங்கை அமரன் - இளையராஜாவின் தம்பி
- வெங்கட் பிரபு - கங்கை அமரனின் மகன்
- பிரேம்ஜி அமரன் - கங்கை அமரனின் மகன்
# தமிழ்நாடு திரைத்துறை குடும்பங்களின் பட்டியல்

## எம்.ஜி.ஆர். - எம்.ஜி.சக்கரபாணி குடும்பம்

- எம்.ஜி.ஆர் - நடிகர்
- வி. என். ஜானகி இராமச்சந்திரன் - நடிகை. எம்.ஜி.ஆரின் துணை
- ராமச்சந்திரன் - நடிகர். எம்.ஜி.ஆரின் பேரன்.
- சக்கரபாணி - நடிகர். எம்.ஜி.ஆரின் அண்ணன்
- எம்.ஜி.சி. சுகுமார் - நடிகர். சக்கரபாணியின் மகன்
# தமிழ்நாடு திரைத்துறை குடும்பங்களின் பட்டியல்

## எஸ்.ஏ.சந்திரசேகர் சோபா குடும்பம்

- எஸ். ஏ. சந்திரசேகர் - இயக்குநர்
- விஜய் (நடிகர்) - நடிகர். சந்திரசேகரின் மகன்
- ஜேசன் சஞ்சய் - நடிகர். விஜயின் மகன்
- ஷோபா சந்திரசேகர் - பின்னணிப் பாடகர் , எழுத்தாளர், திரைப்படத் தயாரிப்பாளர், இயக்குநர். சந்திரசேகரின் துணை
- எஸ். என். சுரேந்தர் - பின்னணிப் பாடகர். ஷோபாவின் சகோதரன்.
- வீரஜ் - நடிகர். சுரேந்தரின் மகன்
- ஷீலா - நடிகை. ஷோபாவின் சகோதரி
- சஞ்சீவ் - இயக்குநர். ஷீலாவின் மகன்
- விக்ராந்த் (நடிகர்) - நடிகர். ஷீலாவின் மகன்
- மானசா - நடிகை. விக்ராந்தின் துணை. நடிகை கணகதுர்காவின் மகள்
- சேவியர் பிரிட்டோ - தயாரிப்பாளர். சந்திரசேகரின் உடன்பிறந்தோர் மகன்.
- சிநேகா பிரிட்டோ - இயக்குநர். சேவியரின் மகள். ஆகாஷ் முரளியின் துணை. பார்க்க முரளி குடும்பம்
# தமிழ்நாடு திரைத்துறை குடும்பங்களின் பட்டியல்

## ஏ. ஆர். ரகுமான் குடும்பம்

- ஏ. ஆர். ரகுமான் - இசையமைப்பாளர்
- ஏ. ஆர். ரெய்கானா - பாடகி. ஏ. ஆர். ரகுமானின் தங்கை
- ஜி. வி. பிரகாஷ் குமார் - இசையமைப்பாளர். ரெய்கானாவின் மகன்
- ஜி. வி. பவானி ஸ்ரீ - நடிகை. ரெய்கானாவின் மகள்
- ரகுமான் (நடிகர்) - நடிகர். ஏ. ஆர். ரகுமான் மனைவியின் அக்கா கணவர்
# தமிழ்நாடு திரைத்துறை குடும்பங்களின் பட்டியல்

## சிவக்குமார் குடும்பம்

- சிவக்குமார் - நடிகர்
- சூர்யா - நடிகர். சிவக்குமாரின் மகன்.
- ஜோதிகா - சூர்யாவின் துணை
- கார்த்தி - நடிகர். சிவக்குமாரின் மகன்.
# தமிழ்நாடு திரைத்துறை குடும்பங்களின் பட்டியல்

## சிவாஜி கணேசன் குடும்பம்

- சிவாஜி கணேசன் - நடிகர்
- ராம்குமார் கணேசன் - நடிகர். சிவாஜியின் மகன்
- துஷ்யந்து ராம்குமார் - நடிகர். ராம்குமாரின் மகன்
- பிரபு - நடிகர். சிவாஜியின் மகன்
- விக்ரம் பிரபு - நடிகர். பிரபுவின் மகன்
# தமிழ்நாடு திரைத்துறை குடும்பங்களின் பட்டியல்

## முரளி குடும்பம்

- சித்தலிங்கையா - இயக்குநர்
- முரளி - நடிகர். சித்தலிங்கையாவின் மகன்
- அதர்வா - நடிகர். முரளியின் மகன்
- ஆகாசு முரளி - முரளியின் மகன்.
- சிநேகா பிரிட்டோ - இயக்குநர். ஆகாசின் துணை. சேவியர் பிரிட்டோவின் மகள். பார்க்க விஜய் குடும்பம்
- டேனியல் பாலாஜி - முரளி அம்மாவின் சகோதரி மகன்
# தமிழ்நாடு திரைத்துறை குடும்பங்களின் பட்டியல்

## ஜி.கே. ரெட்டி குடும்பம்

- ஜி.கே. ரெட்டி - நடிகர், இயக்குநர், தயாரிப்பாளர்
- விக்ரம் கிருஷ்ணா ரெட்டி - நடிகர், தயாரிப்பாளர். ஜி.கே. ரெட்டியின் மகன்
- சிரேயா ரெட்டி - நடிகை. விக்ரம் கிருஷ்ணாவின் துணை
- விஷால் கிருஷ்ணா ரெட்டி - நடிகர். ஜி.கே. ரெட்டியின் மகன்
# விஷ்ணுபிரயாகை

மாநிலத்தின் சமோலி மாவட்டத்தில் அமைந்த விஷ்ணுபிரயாகையில் அலக்நந்தா ஆறு மற்றும் தௌலி கங்கை ஆறும் ஒன்று கூடுமிடம்]]  
<noinclude>  
</noinclude>  
**விஷ்ணுபிரயாகை** (**Vishnuprayag**) இது கார்வால் கோட்டத்தில் உள்ள பஞ்ச பிரயாகைகளில் ஒன்றாகும். இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த விஷ்ணுபிரயாகையில் அலக்நந்தா ஆறு மற்றும் தௌலி கங்கை ஆறும் ஒன்று கூடுகிறது.  
சமோலி மாவட்டத்தில் விஷ்ணுபிரயாகை பாகையில் உள்ளது. இது இமயமலையில் 1,372 மீட்டர் உயரத்தில் உள்ளது.
# விஷ்ணுபிரயாகை

### அருகமைந்த கோயில்கள்

- அனுமான் சட்டி
- ஜோஷி மடம்
- பத்ரிநாத் கோயில்
# விஷ்ணுபிரயாகை

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# அ. சேசையா சாத்திரி

**சர் அமராவதி சேசையா சாத்திரி (Sir Amaravati Seshayya Sastri)** (1828 மார்ச் 22 - 1903 அக்டோபர் 29), இவர் ஓர் இந்திய நிர்வாகி ஆவார். இவர் திருவிதாங்கூர் திவானாக 1872 மே முதல் 1877 மே 4, வரை பணியாற்றினார். மேலும் 1878 முதல் 1894 வரை புதுக்கோட்டை சமஸ்தானத்தின் திவானாகவும் பணியாற்றினார். புதுக்கோட்டை நகரத்தை நவீனமயமாக்கிய பெருமை இவருக்கு உண்டு.  
சேசையா சாஸ்திரி 1828 ஆம் ஆண்டில் சென்னை மாகாணத்தின் தஞ்சாவூர் மாவட்டத்தில் உள்ள அமராவதி என்ற கிராமத்தில் ஒரு ஏழை இந்து குடும்பத்தில் பிறந்தார். தனது ஒன்பது வயதில், இவர் தனது மாமா கோபால ஐயருடன் சென்னை நகரத்திற்கு குடிபெயர்ந்தார். சேசையா சாதிதிரி சென்னையில் தனது கல்வியைக் கற்றார். மேலும் 1848இல் முதல் வகுப்பில் பட்டம் பெற்றார்.  
1848 ஆம் ஆண்டில், இவர் வருவாய் அலுவலகத்தில் எழுத்தராகப் பணியில் சேர்ந்தார். பின்னர் வட்டாச்சியர், தலைமை சிரஸ்தார் போன்ற பணிகளை அடைந்தார். 1872 ஆம் ஆண்டில், இவர் திருவிதாங்கூரின் திவானாக நியமிக்கப்பட்டு 1872 முதல் 1877 வரை பணியாற்றினார். அப்போது அரண்மனை சூழ்ச்சிகள் இவரை வெளியேற நிர்பந்தித்தன. இவர் 1878 முதல் 1886 வரை புதுக்கோட்டையின் திவானாகவும், 1886 முதல் 1894 வரை திவான்-அரசப் பிரதிநிதியாகவும் பணியாற்றினார். புதுக்கோட்டை நகரத்தை மீண்டும் கட்டியெழுப்பி புதுக்குளம் ஏரியை உருவாக்கினார். சேசைய்யா சாத்திரி 1894 இல் பணியிலிருந்து ஓய்வு பெற்றார். 1903 அக்டோபர் 29 அன்று தனது 75 வயதில் இறந்தார்.  
இவர் 1902 ஆம் ஆண்டில் இந்தியப் பேரரசின் ஒழுங்கு என்று கௌவரவிக்கபட்டார்.
# அ. சேசையா சாத்திரி

## ஆரம்ப கால வாழ்க்கை

இவர் 828 மார்ச் 22 அன்று தஞ்சை மாவட்டத்தில் அமராவதி என்ற கிராமத்தில் வைதீகப் பிராமணாரான இவரது தந்தைக்கு ஆறு குழந்தைகளில் இளையவராகப் பிறந்தார் சாத்திரியின் பெற்றோர் ஏழைகளாக இருந்ததால் இவர் வளரும்போது குடும்பக் கஷ்டங்களை அனுபவித்தார். மிகச் சிறிய வயதில், இவர் தனது மாமா கோபால ஐயருடன் சென்னைக்குக் குடிபெயர்ந்தார். சென்னையில், ஒரு ஆசிரியர்டமிருந்து தமிழ் மொழியைக் கற்றுக்கொண்டார். பிரான்சிஸ் ரோட்ரிக்ஸ் என்ற போர்த்துகீசியரால் நடத்தப்படும் பள்ளியில் தனது முதல் ஆங்கிலப் பாடங்களைப் பெற்றார். பின்னர், 1837 இல், ஆண்டர்சன் பள்ளியில் சேர்ந்தார். சிறுவனாக இருந்தபோது, இவர் விவிலியத்தின் வசனங்களை மனனம் செய்து, பங்குத்தந்தை திரு ஆண்டர்சன் அவர்களின் அபிமானத்தைப் பெற்றார். 1840 ஆம் ஆண்டில், மதமாற்றம் செய்யப்படும் குற்றச்சாட்டுகளின் விளைவாக எழுந்த ஆண்டர்சனுக்கு எதிராக வன்முறை ஆர்ப்பாட்டங்கள் காரணமாக சென்னை அரசாங்கத்தால் ஒரு கல்வி வாரியம் அமைக்கப்பட்டது. மேலும் ஒரு ஆரம்பப்பள்ளியும் மற்றும் ஒரு உயர்நிலைப்பள்ளியும் வாரியத்தால் நிறுவப்பட்டது. இவர் 1841 இல் ஆரம்பப் பள்ளியில் சேர்ந்தார். பின்னர் பள்ளி உயர்நிலைப் பள்ளியாக மேம்படுத்தப்பட்டது. இவர் 1848 வரை பள்ளியில் படித்தார். நிதி சிக்கல்கள் இவரை பள்ளியைவிட்டு வெளியேற நிர்பந்தித்தன. பள்ளியின் தலைமை ஆசிரியர் புகழ்பெற்ற ஈ.பி. பவல், இவர் மேல் ஒரு சிறப்பு கவனத்தை மேற்கொண்டார். பள்ளியில் சாத்திரியின் வகுப்பு தோழர்களாக புகழ்பெற்ற வெ. இராமையங்கார் மற்றும் டி. மாதவ ராவ் ஆகியோர் இருந்தனர். 1848 ஆம் ஆண்டில், பச்சையப்பன் பள்ளியில் சேர்ந்து, அரசாங்கத்தின் உதவித்தொகையுடன் படித்தார்.  
இதற்கிடையில், சாத்திரியின் மாமா கோபால ஐயர் 1847 இல் இறந்தார். அதே வருடத்தில் சேசையா கோனேரிராஜபுரத்தைச் சேர்ந்த சுந்தரி என்பவரை மணந்து கொண்டார். 1848 செப்டம்பரில் சாத்திரி வருவாய் அலுவலகத்தில் எழுத்தராக பணியாற்றினார்.
# அ. சேசையா சாத்திரி

## தொழில்

எழுத்தராக தனது பணியை ஆரம்பித்த இவரின் திறமையால் 1851 மே மாதம் மச்சிலிப்பட்டணத்தின் வட்டாட்சியராக நியமிக்கப்பட்டார். சாத்திரி 1853 இல் துணை சிரஸ்தாராகவும், 1855 நவம்பர் 5, இல் தலைமை சிரஸ்தாராகவும் பதவி உயர்வு பெற்றார். இவர் தஞ்சை துணைஆட்சியராக நியமிக்கப்பட்டு 1858 நவம்பர் முதல் 1865 வரை பணியாற்றினார். சாத்திரி 1866 ஏப்ரலில் தஞ்சை நகராட்சியில் ஒரு வருடம் பணியாற்றினார். 1869 ஆம் ஆண்டில், சேசையாசிரஸ்தாராக நியமிக்கப்பட்டார். மே 1872 இல், இவர் தனது வகுப்புத் தோழர் மாதவ ராவிற்குப் பின் திருவிதாங்கூரின் திவானாக நியமிக்கப்பட்டார்.
# அ. சேசையா சாத்திரி

## திருவிதாங்கூரின் திவானாக

இவர் திவானாக இருந்த காலத்தில், வர்க்கலையில் இரண்டு ஏரிகளை இணைக்கும் வர்க்கலை சுரங்கம், திருவனந்தபுரம் நகரத்திலிருந்து நாற்பது கிலோமீட்டர் தொலைவில் போக்குவரத்துக்காக திறக்கப்பட்டது. சாத்திரியும் மாதவ ராவ் போலவே ஆதிக்கம் செலுத்தியவர், சமரசம் செய்யாதவர், ராஜாவுடன் அடிக்கடி மோதல்களைக் கொண்டிருந்தார். இந்த நெருக்கமான உறவு இருந்தபோதிலும், கொச்சி ஆட்சியாளரான கேரள வர்மா, மகாராஜா ஆயிலியம் திருநாளின் வடிவமைப்புகள் குறித்து எச்சரிக்கும் ஒரு கடிதத்தை இவருக்கு எழுதினார், ஆனால் அந்த கடிதம் திருவிதாங்கூர் ராஜாவின் கைகளில் விழுந்தது.  
ஆகத்து 1877 இல், இவர் திருவிதாங்கூர் திவான் பதவியை விட்டு வெளியேறி திருச்சிராப்பள்ளிக்குச் சென்றார். அங்கு இவர் துணைத் தலைவராகவும், மேன்சன் ஹவுஸ் பஞ்ச நிவாரணக் குழுவின் செயலாளராகவும் நியமிக்கப்பட்டார். சனவரி 1878 இல், சேசையா சென்னை, சட்டமன்றத்திற்கு பரிந்துரைக்கப்பட்டார். பின்னர் ஆகத்து 1878 வரை புதுக்கோட்டையின் திவானாக பொறுப்பேற்றார்.
# அ. சேசையா சாத்திரி

## புதுக்கோட்டையின் திவானாக

1878ஆம் ஆண்டில், இராமச்சந்திர தொண்டைமான் புதுக்கோட்டையின் ஆட்சியாளராக இருந்தபோது, இவர் திவானாக நியமிக்கப்பட்டார். இவர் பல சீர்திருத்தங்களை கொண்டு வந்தார். இவர் நகரத்தை மறுவடிவமைத்து, நகர திட்டமிடல் நவீன கொள்கைகளை உள்ளடக்கி அதை மீண்டும் கட்டியமைத்தார். புதுக்கோட்டை நிர்வாக அலுவலக கட்டிடம் இவரின் காலத்தில் கட்டப்பட்டது. புதுக்கோட்டையில் உள்ள புகழ்பெற்ற புதுக்குளம் ஏரி இவரின் உருவாக்கம் தான். இவரின் ஆலோசனையின் பேரில், இராமச்சந்திர தொண்டைமான் மாநிலத்தில் பல கோயில்களை புதுப்பித்தார். தனது சொந்த ஊரான தஞ்சையில் பிறந்த மனைவியின் ஆலோசனையின் பேரில், இராமச்சந்திர தொண்டைமான் திவான் இவரின் சம்மதத்துடன் "பிரிகதம்பலதாசு" என்ற பெயரை ஏற்றுக்கொண்டார்.  
1886 ஆம் ஆண்டில், இராமச்சந்திர தொண்டமான் இறந்தார். பின்னர் சிறுவயதாக இருந்த மார்த்தாண்ட பைரவ தொண்டைமான் புதுக்கோட்டையின் சிம்மாசனத்தில் அமர்ந்தார்.  
இவர் 1903 அக்டோபர் 29 அன்று இறந்தார்.
# அ. சேசையா சாத்திரி

## மரியாதை

இவர் 1868 ஆம் ஆண்டில் சென்னைப் பல்கலைக்கழகத்தின் சக ஊழியராகவும், 1878 சனவரி 1 இல், புத்தாண்டு மரியாதை பட்டியலில் இந்திய நட்சத்திரத்தின் ஆணையின் தோழராகவும் ஆனார். 1901 ஆம் ஆண்டில், பேரரசின் அரசரின் பிறந்தநாள் மரியாதை பட்டியலில் இவருக்கு இந்திய நட்சத்திரங்களின் ஒழுங்கு என்ற கௌரவம் வழங்கப்பட்டது.
# ஆர். வேதாந்தாச்சார்லு

**ஆர். வேதாந்தச்சார்லு (R. Vedantacharlu)** இவர் ஓர் இந்திய நிர்வாகி ஆவார். இவர் புதுக்கோட்டை சமஸ்தானத்தின் திவானாக 1894 நவம்பர் முதல்1899 பிப்ரவரி வரை பணியாற்றினார்.
# ஆர். வேதாந்தாச்சார்லு

## நிர்வாகம்

1894 நவம்பரில் புதுக்கோட்டையின் திவான் அ.சேசையா சாத்திரி ஓய்வு பெற்றபோது, அந்த சமயத்தில் உதவி திவானாக இருந்த வேதாந்தாச்சார்லு அவருக்குப் பின் வந்தார். திவானாகப் பொறுப்பேற்றவுடன், வேதாந்தச்சார்லு பல சீர்திருத்தங்களைக் கொண்டுவந்தார். விவசாய கடன்களை வழங்குவதற்கான நடைமுறை மாற்றப்பட்டு, இனாம் நிலங்களில் குடியேற்றம் மேற்கொள்ளப்பட்டது. புதுக்கோட்டையில் ஒரு சமசுகிருத பள்ளி, ஒரு தொழில்நுட்ப பள்ளி மற்றும் ஒரு பால் பண்ணை ஆகியவை திறக்கப்பட்டது. பின்னர், அரசு பொருளாதார நெருக்கடியில் சிக்கியது. புதிதாக திறக்கப்பட்ட பள்ளிகள் விரைவில் மூடப்பட வேண்டியிருந்தது. மாவட்ட ஆட்சியர்களிடமிருந்து நீதித்துறை அதிகாரங்கள் திரும்பப் பெறப்பட்டு, ஒரு புதிய அலுவலகம் உருவாக்கப்பட்டது.  
1897 ஆம் ஆண்டில் மாநிலத்தின் தேவஸ்தானம் துறை ரத்து செய்யப்பட்டது. மேலும் தேவஸ்தானங்களின் அதிகாரங்கள் வருவாய் துறைக்கு வழங்கப்பட்டது. வேதாந்தச்சார்லுவின் பதவிக்காலத்தில் மிகவும் குறிப்பிடத்தக்க நிகழ்வு 1898 இல் புதுக்கோட்டை மாநில சபை உருவாக்கப்பட்டது. இந்த சபை இரண்டு உறுப்பினர்களைக் கொண்டிருந்தது - திவான் மற்றும் ஒரு உறுப்பினர். இவர்கள் மாநில நிர்வாகத்தின் பொறுப்பில் இருந்தனர்.  
வேதாந்தச்சாலு 1899 பிப்ரவரியில் ஓய்வு பெற்றார், அவருக்குப் பின் எஸ்.வெங்கடராமதாசு நாயுடு திவானாக பொறுப்பேற்றார் .
# கு. சேசாத்ரி ஐயர்

**சர் குமாரபுரம் சேசாத்ரி ஐயர் (Sir Kumarapuram Seshadri Iyer)** (1845 சூன் 1 - 1901 செப்டம்பர் 13), ஓர் வழக்கறிஞரான இவர் 1883 முதல் 1901 வரை மைசூர் திவானாக பணியாற்றினார். 1881 ஆம் ஆண்டில் உடையார் குடும்பத்தை மீண்டும் அரியணையில் அமர்த்தியதிலிருந்து மைசூர் மாநிலத்தின் இரண்டாவது திவான் ஆவார். மேலும் சுதேச அரசின் மிக நீண்ட கால திவானாகவும் இருந்தார். இவர் **நவீன பெங்களூரைக் கட்டமைத்தவராகக்** கருதப்படுகிறார்.  
சென்னை மாகாணத்திலிருந்த நவீன கேரளாவில் உள்ள மலபார் மாவட்டத்தின் பாலகாட்டில் இவர் பிறந்தார். கோழிகோட்டில் தனது ஆரம்பக் கல்வியைப் பெற்ற இவர், 1868 இல் சென்னையின் மாநிலக் கல்லூரியில் கலைகளில் பட்டம் பெற்றார். மேலும், இவர் ஒரு தகுதி வாய்ந்த வழக்கறிஞராகவும் இருந்தார்.  
இவர் 1868 இல் மைசூர் இராச்சியத்தில் பனியில் சேர்ந்தார். மாவட்ட நீதிபதியாகவும், பின்னர் திவானின் தனிப்பட்ட செயலாளராக பணியாற்றினார். இவர் மைசூர் இராச்சியத்தில் மிக நீண்ட காலம் திவானாக 1883 முதல் 1901 வரை பணியாற்றினார்.  
மைசூர் அரசுப் பணித் தேர்வுகள் முதன்முறையாக 1891 இல் நடைபெற்றன. மேலும், 1894. 1898 ஆம் ஆண்டுகளில் புவியியல் துறையும் வேளாண்மைத் துறையும் ஆகியவை நிறுவப்பட்டன. வேதவதி ஆற்றின் குறுக்கே வாணிவிலாச சாகர் அணை, 1899 ஆம் ஆண்டில் சிவசமுத்திரம் நீர்மின் திட்டத்தைத் தொடங்கியது (இந்தியாவில் இது முதல் பெரிய முயற்சி), மின்சாரம், குடிநீர் (குழாய்கள் வழியாக கொண்டு சேர்த்தது) ஆகியவை குறிப்பிடத்தக்க சாதனைகள். மைசூர் தொல்பொருள் ஆய்வகம் (1890), கீழைநாட்டுவியல் கையெழுத்துப் பிரதி நூலகம் நிறுவப்பட்டது.  
இவர் கோலார் தங்க வயல்களையும் விக்டோரியா மருத்துவமனையையும் நிறுவி சிவசமுத்ரா நீர்மின் மின்சார திட்டத்தை தொடங்கினார். இவர் 1898 ஆம் ஆண்டில் பெங்களூரை பாதித்த பேரழிவு தரும் பிளேக்கைச் சமாளிக்க வேண்டியிருந்தது. மேலும் தெருக்களை விரிவுபடுத்தியும், பிளேக்குக்குப் பின்னர் நகரத்தை புனரமைத்தும் இருந்தார்.
# கு. சேசாத்ரி ஐயர்

## ஆரம்ப கால வாழ்க்கை

இவர் 1845 சூன் 1 ஆம் தேதி அனந்தநாராயணன் ஐயர், அவரது இரண்டாவது மனைவி வெங்கடலட்சம்மா ஆகியோருக்கு பாலக்காடு அருகேயுள்ள குமாரபுரம் என்ற ஒரு கிராமத்தில் பிறந்தார். இவரது தாத்தா கௌரி சேசன் பட்டு 19ஆம் நூற்றாண்டின் தொடக்கத்தில் தஞ்சாவூர் மாவட்டம் கணபதி அக்ரகாரத்தில் இருந்து குமாரபுரத்திற்கு குடிபெயர்ந்தார்.  
அனந்தநாராயணன் ஐயர் கோழிகோட்டில் வழக்கறிஞராகப் பணிபுரிந்தார். சேசாத்ரி ஐயரைத் தவிர, அவருக்கு முதல் மனைவியிடமிருந்து வெங்கடசுப்ப ஐயர் என்ற ஒரு மகன் பிறந்தார். வெங்கடசுப்ப ஐயரும் கோழிக்கோட்டில் வழக்கறிஞராகப் பணியாற்றினார். 1846 இல் அனந்தநாராயண ஐயரின் இறப்பிற்குப் பின்னர் குடும்பத்தை 20 வயதான வெங்கடசுப்ப ஐயர் கவனித்து வந்தார்.  
இவர் கொச்சியில் உள்ள இலவச தேவாலயப் பள்ளியில் அனுமதிக்கப்பட்டு பதினொன்றாம் ஆண்டு வரை கல்வி பயின்றார். சேசாத்ரி தனது உயர் கல்வியை கோழிக்கோடு மாகாணப் பள்ளி, திருவனந்தபுரம் உயர்நிலைப் பள்ளியில் பயின்றார். அங்கிருந்து 1863 ஆம் ஆண்டில் முடித்தார். பின்னர், சேசாத்ரி சென்னை, மாநிலக் கல்லூரியில் சேர்ந்தார். அங்கு வருக்கு ஈ.பி. பவல் என்பவர் வழிகாட்டினார். சேசாத்ரி 1866 இல் இளங்கலைப் பட்டம் பெற்றார்.
# கு. சேசாத்ரி ஐயர்

## மைசூர் இராச்சியத்தில் சேவை

1868 ஆம் ஆண்டில், மைசூர் இராச்சியத்தின் அஷ்டகிராம் பிரிவில் இவர் நீதித்துறை செயலாளராக நியமிக்கப்பட்டார். பின்னர் இவர் நீதித்துறை ஆணையரின் நீதிமன்றத்தின் தலைமை சிரஸ்தார், மைசூர் உதவி ஆணையர், துணை ஆணையர், தும்கூர் மாவட்ட நீதிபதி, அஷ்டகிராம் பிரிவின் மாவட்ட நீதிபதி, அமர்வு நீதிபதி ஆகிய பொறுப்புகளில் பணியாற்றினார்.  
1874 இல் சென்னைப் பல்கலைக்கழகத்தில் சட்டப் பட்டம் பெற்றார். 1881 முதல் 1883 வரை மைசூரில் சிறப்பு அதிகாரியாக பணியாற்றினார். 1883 ஆம் ஆண்டில், இரங்காச்சார்லு என்பவரின் பதவிக்காலம் முடிவடைந்தபோது, இவர் மைசூரின் திவானாக நியமிக்கப்பட்டார்.
# கு. சேசாத்ரி ஐயர்

## திவானாக

இவர் 1883 ஆம் ஆண்டில் மைசூரின் திவானாக பதினெட்டு ஆண்டுகள் மைசூரை நிர்வகித்தார். இவர் சுதேச அரசின் மிக நீண்ட கால திவானாக பணியாற்றினார். இராச்சியத்தில் போக்குவரத்து, நீர்ப்பாசனம், சுரங்கத் துறைகளை மேம்படுத்தினார். இரயில் பாதைகளை நீட்டித்தார். கர்நாடகாவின் கோலார் தங்க வயல்கள் இவரது ஆட்சிக் காலத்தில் நிறுவப்பட்டன. 1889 ஆம் ஆண்டில் லால் பாக்கில் புகழ்பெற்ற கண்ணாடி மாளிகையையும், 1900 ஆம் ஆண்டில் பெங்களூரில் விக்டோரியா மருத்துவமனையையும் கட்டினார்.
# கு. சேசாத்ரி ஐயர்

## திவானாக

### சர் சேசாத்ரி நீர்மின் நிலையம்

1902 ஆம் ஆண்டில் கோலார் தங்க வயல்களுக்கும் 1905 ஆம் ஆண்டில் பெங்களூருக்கும் மின்சாரம் அளிக்ககூடிய ஆசியாவிலேயே முதல் சிவசமுத்ர நீர் மின்சாரத் திட்டத்தைத் தொடங்குவதற்கு இவர் பொறுப்பேற்றார். பின்னர், 1930 களில் தமிழ்நாட்டில் மேட்டூர் அணையின் கட்டுமானப் பணிகள் தொடங்கியபோது, சிவசமுத்ரத்திலிருந்து மின்சாரம் வழங்கப்பட்டது. சர் சேசாத்ரி நீர்மின்நிலையத்திற்கு மே 2006 இல் ஒரு தேசிய பாரம்பரிய மையத்தின் அந்தஸ்து வழங்கப்பட்டது.